ai4bharat/Pralekha huggingface dataset:
صحت اور خاندانی بہبود کی وزارت
ہندوستان میں کووڈ-19 ٹیکہ کاری کی مجموعی تعداد 92 کروڑ کے نشانے کے پار
گزشتہ چوبیس گھنٹوں کے دوران 59.48 لاکھ خوراکیں دی گئیں
سردست صحت یابی کی شرح 97.94 فیصد ہے جو مارچ 2020 کے بعد سے سب سے زیادہ
گزشتہ 24 گھنٹوں کے دوران 18,833 نئے معاملات درج کئے گئے
بھارت میں مثبت معاملات کی  کل تعداد 0.73 فیصد ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے 103 دنوں سے 3 فیصد سے بھی کم ہے
ٓج صبح 7 بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 59,48,360 افراد کوکووڈ کے ٹیکے لگائے گئے۔ جس کے ساتھ ہی ہندوستان میں کووڈ-19 کی ٹیکہ کاری کی مہم نے 92 کروڑ  کے عظیم نشانے کو پار کرلیا ہے۔اس نشانےکو حاصل کرنے کیلئے 89,35,354 سیشنوں کا انعقاد کیا گیا۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
حضظان صحت سے متعلق کارکنان
|
|
پہلی خوراک
|
|
1,03,74,287
|
|
دوسری خوراک
|
|
89,58,559
|
|
صف اول کے صحت کارکنان
|
|
پہلی خوراک
|
|
1,83,56,341
|
|
دوسری خوراک
|
|
1,51,75,327
|
|
18 سال سے 44 سال تک کی عمر کے افراد
|
|
پہلی خوراک
|
|
37,28,82,633
|
|
دوسری خوراک
|
|
9,25,66,106
|
|
45 سال سے 59 سال تک کی عمر کے افراد
|
|
پہلی خوراک
|
|
16,26,25,090
|
|
دوسری خوراک
|
|
7,99,44,079
|
|
60 سال سے زیادہ عمر کے افراد
|
|
پہلی خوراک
|
|
10,30,08,128
|
|
دوسری خوراک
|
|
5,78,74,855
|
|
میزان
|
|
92,17,65,405
گزشتہ24 گھنٹوں کے دوران 24,770 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد 3,31,75,656 تک پہنچ گئی۔
اس کے نتیجے کے طور پر ہندوستان میں شفایاب ہونے والوں کی شرح اس وقت 97.94 فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 101 دنوں سے اسی رجحان کی خبریں موصول ہوتی رہی ہے۔
گزشتہ 24 گھنٹوں کے دوران 18,833 نئے معاملات درج کئے گئے۔
اس وقت زیر علاج مریضوں کی کل تعداد 2,46,687 ہےجو کہ ملک کے کل متاثرہ معاملوں کا 0.73 فیصد ہے۔203دن کے بعدسے مریضوں کی یہ سب سے کم تعداد ہے۔
ملک بھر میں نمونوں کی جانچ کی تعداد میں برابر اضافہ کیاجارہا ہے۔
گزشتہ24 گھنٹوں کے دوران 14,09,825 ٹیسٹ کئے گئے۔ہندوستان میں اب تک مجموعی طور پر 57.68 کروڑ سے زیادہ  ٹیسٹ کئے جاچکے ہیں۔
پورے ملک میں ٹیسٹوں کی تعداد میں اضافہ کیاگیا ہے۔اسی کے ساتھ ہفتہ وار مثبت معاملات کی شرح 1.68 فیصد رہی۔جو کہ اس وقت گزشتہ 103دنوں سے لگاتار 3 فیصد سے بھی کم پر قائم ہے۔یومیہ مثبت معاملات کی شرح اس وقت 1.34 فیصد ہے۔ یومیہ مثبت معاملات کی شرح لگاتار37 دنوں سے 3 فیصد سے نیچے رہی ہے اور لگاتار 120 دن سے 5 فیصد سے نیچے رہی ہے۔
سائنس اور ٹیکنالوجی کی وزارت
بھارتی اسٹارٹ اپ ادارے عالمی معیار قائم کر رہے ہیں
سائنس اور تکنالوجی کے مرکزی وزیر مملکت ؛ ارضیاتی سائنسز کے وزیر مملکت ؛ وزیر اعظم کے دفتر ، عملہ، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے آج کہا کہ بھارت کے اسٹارٹ اپ ادارے اور تحقیق و ترقی کے نتائج عالمی معیار قائم کرکے دنیا کی برابری کر رہے ہیں۔ اس کے علاوہ انہوں نے بتایا کہ وزیر اعظم جناب نریندر مودی کی قیادت میں بھارتی اسٹارٹ اپ ایکو نظام نے عالمی درجہ بندی میں تیسرا مقام حاصل کیا ہے۔
ڈاکٹر جتیندر سنگھ نئی دہلی میں شری پدماوتی ونکٹیشور فاؤنڈیشن کے شری رام کرشن پرم ہنس گرانٹس ایوارڈ تقریب سے خطاب کر رہے تھے۔
علیحدہ علیحدہ کام کرنے کے خلاف متنبہ کرتے ہوئے، انہوں نے اجتماعی کوششوں کا فائدہ اٹھانے کے لیے تعلیم، اسٹارٹ اپس، تحقیقی اداروں اور صنعت جیسے تمام شراکت داروں کے درمیان تال میل قائم کرنے کی اپیل کی۔
مرکزی وزیر نے کہا کہ بھارت کو سائنٹفک تحقیق و ترقی میں سرکردہ کردار ادا کرنے کی ضرورت ہے۔ حکومت نے بھارت کو سال 2025 تک ٹی بی سے مبرا بنانے کا ہدف طے کیا ہے۔ کووِڈ وبائی مرض کے دوران بایو تکنالوجی کے محکمے نے دنیا کا پہلا ڈی این اے پر مبنی ٹیکہ ایجاد کیا تھا۔
ڈاکٹر جتیند رسنگھ نے کہا کہ کووِڈ وبائی مرض کے دو برسوں کو چھوڑ دیا جائے، تو گذشتہ تین سے پانچ دہائیوں میں یہ ایک وسیع رجحان ہے کہ بھارت متعدی سے غیر متعدی امراض کی جانب بڑھ گیا ہے۔ انہوں نے بتایا کہ ’’ایک ایسا گروپ جس سے میں بھی جڑا ہوا ہوں، اس نے دورانِ حمل ذیابیطس انتظام کاری کے لیے ڈبلیو ایچ او کے رہنما خطوط تیار کیے ہیں۔‘‘
مرکزی وزیر نے ابھرتے ہوئے سائنس دانوں کو اعزاز بخشنے کے لیے شری پدماوتی ونکٹیشور فاؤنڈیشن کی ستائش کی۔ ڈاکٹر جتیندر سنگھ نے کہا کہ مغرب کے برخلاف، بھارت میں ابھی بھی خدمت خلق کی ثقافت کو پروان چڑھنا ہے۔ اس کے علاوہ انہوں نے سرکاری کوششوں کو دوگنا کرنے کے لیے تحقیق و ترقی کے شعبے میں مزید نجی شراکت داری کی وکالت کی۔
ممتاز پیشہ واران کے لیے معاشرے کو واپس دینے اور بڑے پیمانے پر معاشرے کے لیے مفید ہونے سے بڑھ کر کوئی نیک کام نہیں ہے۔
اس موقع پر، ڈاکٹر جتیندر سنگھ نے بایومیڈیکل سائنسز اور زرعی سائنسز میں پرم ہنس گرانٹس ایوارڈس تقسیم کیے۔
خلا ء کا محکمہ
مرکزی وزیرجتیندرسنگھ نے کہاہےکہ خلاء کے شعبے میں ، سیٹلائٹ –ایسٹیبلشمنٹ اورکام کاج کے میدان میں سرکاری روٹ کے ذریعہ سردست صدفیصد تک براہ راست غیرملکی سرمایہ کاری ایف ڈی آئی کی اجازت ہے
سائنس اورٹکنالوجی کے  کے مرکزی وزیرمملکت ، ارضیاتی سائنسز  کے مرکزی وزیر مملکت ، وزیراعظم کے دفتر،پی ایم او ، عوامی شکایات ، پنشن ، ایٹمی توانائی اور خلاء کے شعبوں کے وزیرمملکت ڈاکٹرجتیندرسنگھ نے کہاہے کہ خلاء کے شعبے میں ، سیٹلائٹ –ایسٹیبلشمنٹ اورکام کاج کے میدان میں سرکاری روٹ کے ذریعہ سردست صدفیصد تک براہ راست غیرملکی سرمایہ کاری ایف ڈی آئی کی اجازت ہے۔
راجیہ سبھا میں پیش کئے گئے ایک بیان میں ڈاکٹرجتیندرسنگھ نے کہاکہ خلاء کے شعبے کا فروغ اوراجازت سے متعلق بھارتی قومی مرکز  ، خلاء سے متعلق کارروائیوں اورسرگرمیوں کے لئے انضباطی اورفروغ کا ادارہ ہے اوراسے ایف ڈی آئی پالیسی کی نظرثانی کے لئے شامل کیاگیاتھا، جس پر فی الحال حکومت غورکررہی ہے ۔
براہ راست غیرملکی سرمایہ کاری ایف ڈی آئی کو رہبری فراہم کرنے کی غرض سے ان-اسپیس کا مخصوص کردار ، حکومت کی جانب سے نظرثانی شدہ ایف ڈی آئی پالیسی کی منظوری کے بعدمرتب ہوگا۔
کیمیکلز اور فرٹیلائزر کی وزارت
بھارت فاسفیٹک کھادوں کے معاملے میں آتم نربھر بنے گا
ڈی اے پی اور این پی کے کھادوں کے کلیدی خام مال ، راک فاسفیٹ کے معاملے میں بھارت کو آتم نربھر بنانے کے لئے حکومت نے لائحہ عمل کے ساتھ تیاری کی: جناب من سکھ منڈاویہ
فاسفیٹک کھادوں  کی دستیابی میں بہتری لانے اور بھارت کو حقیقی طور پر آتم نربھر بناتے ہوئے درآمدات پر انحصار میں کمی لانے کے لئے، کیمیکلز اور فرٹیلائزرس کے وزیر مملکت، جناب من سکھ منڈاویہ نے فرٹیلائزرس کے محکمے کے افسران اور فرٹیلائزرس کی صنعتوں کے حصہ داران کے ساتھ منعقدہ ایک میٹنگ کی صدارت کی۔
اس موقع پر جناب منڈاویہ نے کہا، ’’مجھے خوشی ہے کہ فرٹیلائزرس کا محکمہ، ڈی اے پی اور این پی کے کھادوں کے کلیدی خام مال، راک فاسفیٹ کے معاملے میں بھارت کو آتم نربھر بنانے کے لئے ، ایک لائحہ عمل کے ساتھ تیار ہے۔ وزیر اعظم جناب نریندر مودی کی پرزور اپیل’آتم نربھر بھارت‘ پر عمل کرتے ہوئے، بھارت یقیناً آنے والے وقت میں کھادوں کے معاملے میں خودکفیل بننے کی راہ پر گامزن ہوگا۔‘‘
کھاد پیداواریت میں بھارت کو آتم نربھر بنانے کے لئے اندرونِ ملک دستیاب وسائل کے ذریعہ ایک لائحہ عمل تیار کیا گیا۔ جناب منڈاویہ نے راجستھان ، جزیرہ نما بھارت کے مرکزی علاقے، ہیرا پور ، للیت پور ، مسوری سنکلائن، کڈپّا کے تاس  میں دستیاب موجودہ 30 لاکھ ایم ٹی کے بقدر فاسفورائٹ میں کاروباری مواقع تلاشنے اور پروڈکشن میں اضافے کے لئے ہدایات جاری کیں ۔
راجستھان کے ستی پورا، بھروساری اور لکھاسر، اترپردیش، مدھیہ پردیش، راجستھان، گجرات، آندھرا پردیش اور کرناٹک میں مضمراتی کچی پوٹاش دھات میں کھوج کے عمل کو تیز کرنے کے لئے محکمہ کانکنی اور جیولوجیکل سروے آف انڈیا کے ساتھ تبادلہ خیالات اور منصوبہ بندی کا عمل جاری ہے۔ تمام محکمے مضمراتی ذخائر کی کانکنی کے عمل کو جلد از جلد شروع کرنے کے لئے مشترکہ طور پر کام کر رہے ہیں۔ اس لائحہ عمل میں بیرونی ممالک سے درآمد کیے جانے والے مہنگے خام مال کی درآمدات پر انحصار کو کم کرنے اور اسے کاشتکاروں کے لئے قابل رسائی اور قابل استطاعت بنانے کے لئے اقدامات بھی شامل ہیں۔
راک فاسفیٹ ڈی اے پی اور این پی کے کھادوں کے لئے کلیدی خام مال ہے اور بھارت 90 فیصد درآمدات پر منحصر ہے۔ بین الاقوامی قیمتوں میں اتار چڑھاؤ کی وجہ سے کھادوں کی گھریلو قیمتوں پر اثر پڑتا ہے اور ملک میں زرعی شعبے کی ترقی و نمو میں رکاوٹ پیدا ہوتی ہے۔ اس لیے، جناب منڈاویہ نے بھارت میں دستیاب راک فاسفیٹ ذخائر کی کانکنی اور کھوج کے عمل میں تیزی لانے کے لئے حصہ داروں کے ساتھ ایک میٹنگ بلائی تھی۔
زراعت اور کاشتکاروں کی فلاح و بہبود کی وزارت
برکس نے خوراک اور تغذیہ کے تحفظ کے لئے زرعی حیاتیاتی تنوع کو مستحکم کرنے کے لئے شراکت داری پر زور دیا
زراعت پر برکس ورکنگ گروپ کی میٹنگ منعقد کی گئی
بھارت نے 2021 میں برکس کی صدارت حاصل کی ہے
برکس کے وزارئے زراعت کی گیارہویں میٹنگ کے مشترکہ اعلامیہ پر تبادلہ خیال ہوا
نئی دہلی 14 اگست2021 :
برازیل کی وفاقی جمہوری حکومت، روسی فیڈریشن ، پیپلز ری پبلک آف چائنا اور جمہوریہ جنوبی افریقہ کے وزرائے زراعت نے ورچوئل طریقہ سے ’’ خوراک اور تغذیہ کے تحفظ کے لئے زرعی حیاتیاتی تنوع کو مستحکم کرنے کے لئے برکس کی شراکت داری ‘‘ کے موضوع پر غور و خوض کیا۔
اس میٹنگ میں طویل مدتی ترقی کے لئے اقوام متحدہ 2030 ایجنڈے کے عمل درآمد کا ذکر کیا گیا اور کہا گیا کہ برکس ممالک بھوک اور غریبی کو مٹانے کے لئے 2030طویل عرصہ تک جاری رہنے والے ترقی کے اہداف کے مقاصد کو حاصل کرنے میں مدد کرنے میں اہم رول ادا کرنے کے لئے اچھی طرح سے تیار ہیں۔
برکس ملکوں کی اس میٹنگ میں مضبوط زرعی تحقیق کی بنیاد اور معلومات کا استعمال اور ایک دوسرے سے تبادلہ کرنے کی ضرورت ، خاص طور سے آب و ہوا میں تبدیلی کی صورت میں ، زیاد ہ پیداواریت کے لئے بہتر سالیوشن فراہم کرنے کے لئے لیب سے زمین تک ٹکنالوجی کی منتقلی کی سہولت ، زرعی حیاتیاتی تنوع کو قائم رکھنا اور قدرتی وسائل کے پائیدار استعمال کو یقینی بنانے وغیرہ پر تبادلہ خیال کیا گیا۔
برکس  زرعی تحقیق پلیٹ فارم کو بھارت کے ذریعہ زرعی تحقیق، توسیع، ٹکنالوجی کی منتقلی ، تربیت اور صلاحیت سازی کے شعبوں میں تعاون کو فروغ دینے کے لئے قائم کیا گیا ہے۔ برکس زرعی تحقیق کے پلیٹ فارم کو فنکشنل بنانے اور پیداکاروں اور پروسیسر کی ضرورتوں کو پورا کرنے کے لئے زرعی ٹکنالوجیز کے استعمال اور اپلیکیشن بہتری کے لئے تحقیقی تعاون کی حوصلہ افزائی کا ارادہ بھی ظاہرکیا گیا۔
برکس کی 11 ویں کے مشترکہ اعلامیہ اور برکس ملکوں کے زرعی تعاون کے لئے 24-2021 کے کارروائی منصوبے اور برکس زرعی تحقیق پلیٹ فارم پر سنجیدگی سے بات چیت ہوئی۔
جناب سنجے اگروال ، سکریٹری ، زراعت اور کسانوں کی بہبود کی وزارت ، جناب ابھیلاشکا لکھی، ایڈیشنل سکریٹری، زراعت اور کسانوں کی بہبود کی وزارت اور محترمہ الکنندا دیال، جوائنٹ سکریٹری زراعت اور کسانوں کی بہبود کی وزارت نے 12 سے 13 اگست 2021 کو سشما سوراج بھون، نئی دہلی میں منعقد برکس ورکنگ گروپ کی ورچوئل میٹنگ میں حصہ لیا۔
ماحولیات، جنگلات اور موسمیاتی تبدیلی کی وزارت
موسمیاتی تبدیلی کارکردگی عدد اشاریہ
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے کے ذریعہ آج لوک سبھا میں ایک تحریری جواب کے تحت یہ معلومات فراہم کی گئی کہ موسمیاتی تبدیلی کارکردگی عدداشاریہ 2023 کی رپورٹ حال ہی میں جاری کی گئی اور بھارت نے اس میں 8ویں پوزیشن حاصل کی، جو کہ پچھلے ایڈیشن سے 2 پوزیشن بہتر ہے۔ چونکہ کوئی بھی ملک پورے عدد اشاریہ زمرے میں مجموعی طور پر اعلیٰ درجہ بندی حاصل کرنے کے لیے مضبوط نہیں تھا، اس لیے پہلی تین پوزیشن، یعنی 1 سے 3 تک، خالی ہیں۔ اس کے بعد بھارت سرکردہ 5 ممالک میں شامل ہے۔ بھارت  سمیت برطانیہ  اور جرمنی  ہی جی 20 ممالک کے ایسے تین ممالک ہیں جو سی سی پی آئی 2023 میں بہترکارکردگی پیش کرنے والے سرکردہ ممالک میں شامل ہیں۔ اس طرح جی20 ممالک میں بھارت کی رینک سب سے بہتر ہے۔
سی سی پی آئی کے مختلف زمروں میں بھارت کی درجہ بندی :
|
|
زمرہ
|
|
درجہ بندی
|
|
جی ایچ جی اخراج
|
|
اعلیٰ
|
|
قابل احیا توانائی
|
|
درمیانہ
|
|
توانائی استعمال
|
|
اعلیٰ
|
|
موسمیاتی پالیسی
|
|
درمیانہ
حکومت نے حال ہی میں پیرس معاہدے کے تحت بھارت کے ذریعہ یو این ایف سی سی سی میں پیش کیے گئے قومی سطح پر طے شدہ تعاون  کو اپڈیٹ کیا ہے۔ ان میں اپنی جی ڈی پی کی اخراج کی شدت کو 2005 کی سطح سے گھٹاکر 2030 تک 45 فیصد کی تخفیف لانا ؛ گرین کلائمیٹ فنڈ  سے مالی تعاون کی حصولیابی سمیت تکنالوجی منتقلی اور کم لاگت والے بین الاقوامی مالیہ کے ساتھ، 2030 تک غیر حجری ایندھن پر مبنی توانائی وسائل سے 50 فیصد مجموعی بجلی تنصیبی صلاحیت حاصل کرنا؛ اور 2030 تک اضافی جنگلات اور شجرکاری کے ذریعہ 2.5 سے 3 بلین ٹن کے بقدر کاربن ڈائی آکسائڈ کے مساوی اضافی کاربن جذب کرنے کی انتظام کاری شامل ہے۔ اس کے علاوہ، بھارت نے فریقین کی 27ویں کانفرنس  کے دوران، موسمیاتی تبدیلی پر اقوام متحدہ کے فریم ورک کنونشن  کو اپنی طویل مدتی کم اخراج ترقیاتی حکمت عملی بھی پیش کی۔
حکومت نے مخصوص توانائی کھپت  یعنی توانائی کے زیادہ استعمال والے شعبوں میں مخصوص صارفین  کے لیے پیداوار کی فی یونٹ توانائی کھپت ، کو کم کرنے کے مقصد سے کارکردگی، حصولیابی اور تجارت سے متعلق ایک فلیگ شپ پروگرام بھی لانچ کیا۔ اس کے علاوہ، حکومت کے ذریعہ لانچ کی گئی اُجالا اسکیم کے تحت 36.86 کروڑ ایل ای ڈی بلب تقسیم کیے گئے جس کے نتیجہ میں سالانہ 47876 ملین کے ڈبلیو ایچ کے بقدر بجلی کی سالانہ بچت ہوئی ہے، بجلی کے اعلیٰ مطالبے میں 9585 میگا واٹ کے بقدر تخفیف رونما ہوئی اور 30 جون 2022 تک کاربن ڈائی آکسائڈ کے اخراج میں سالانہ 38.77 ملین ٹن کے بقدر تک تخفیف رونما ہوئی۔ علاوہ ازیں، حکومت نے 2030 تک قابل احیاء خریداری ذمہ داری  کی رفتار کا اعلان کیا ہے اور حکومت ملک میں برقی موٹر گاڑیوں اور چارجنگ سے متعلق بنیادی ڈھانچے کے قیام کو فروغ دے رہی ہے۔
ماحولیاتی مسائل پر طلبا کو معلومات فراہم کرانے اور بیداری عام کرنے کے لیے اسکولوں اور کالجوں میں ایکو کلب قائم کیے گئے ہیں۔ ایکو کلب کے ذریعہ انجام دی جانے والی سرگرمیوں میں شجرکاری سے متعلق مہمات، صفائی ستھرائی مہمات، ہریالی سے متعلق عزم، وغیرہ شامل ہیں۔ ماحولیات کے بارے میں بیداری عام کرنے کے سلسلے میں ای آئی اے سی پی  کے تحت ذرائع کے مراکز کو بھی بروئے کار لایا جاتا ہے۔وزارت نے قومی صاف ستھری فضا پروگرام  کے تحت ہوا کی کوالٹی کو بہتر بنانے کے لیے بیداری پیدا کرنے اور اس سے متعلق مختلف کاروائیاں انجام دینے کے لیے ’سووَچھ وایو دیوس‘  کے طور پر نیلے آسماں کے لیے صاف ستھری ہوا کے تیسرے بین الاقوامی دن کا بھی اہتمام کیا۔ اس کے علاوہ، قومی صاف ستھری فضا پروگرام  کے تحت حساس کاری اور جائزہ ورکشاپ بھی منعقد کی گئی۔
وزارت دفاع
وزیر دفاع جناب راجناتھ سنگھ اور ان کی فرانسیسی ہم منصب محترمہ فلورنس پارلی نے نئی دہلی میں تیسرا سالانہ دفاعی مذاکرات منعقد کئے
نئی دہلی:17 دسمبر،2021۔بھارت اور فرانس کے درمیان تیسرا سالانہ دفاعی مذاکرات وزیر دفاع جناب راج ناتھ سنگھ اور فرانسیسی وزیر برائے مسلح افواج محترمہ فلورنس پارلی کے درمیان 17 دسمبر 2021 کو نئی دہلی میں منعقد ہوئے۔ سالانہ اجلاس میں دوطرفہ، علاقائی، دفاعی اور دفاعی صنعتی تعاون کے وسیع سلسلے پر تبادلہ خیال کیا گیا۔
وزراء نے موجودہ فوج سے فوج کے تعاون کا جائزہ لیا، جس میں وبائی چیلنجوں کے باوجود اضافہ ہوا ہے۔ انہوں نے تمام شعبوں میں دفاعی تعاون بڑھانے کے طور طریقوں پر تبادلہ خیال کیا۔ بھارت اور فرانس نے حال ہی میں نومبر 2021 میں فرانس میں انسداد دہشت گردی کی کارروائیوں پر توجہ مرکوز کرتے ہوئے اپنی سالانہ دو طرفہ فوجی مشق شکتی کا اختتام کیا۔
وزراء نے متعدد اسٹریٹجک اور دفاعی امور پر اپنے اتفاق رائے اور ہم آہنگی کو تسلیم کیا۔ انہوں نے دوطرفہ، علاقائی اور کثیرالجہتی فورم میں تعاون بڑھانے کے لیے مل کر کام کرنے کے عزم کا اظہار کیا۔ فرانس انڈین اوشین نیول سمپوزیم کا موجودہ صدر ہے اور یکم جنوری 2022 سے یورپی یونین کی صدارت سنبھالے گا۔ دونوں وزراء نے فرانسیسی صدارت کے دوران متعدد امور پر مل کر کام کرنے کا فیصلہ کیا۔
قبل ازیں محترمہ فلورنس پارلی نے وزیر اعظم نریندر مودی سے ملاقات کی اور قومی جنگی یادگار پر ہندوستانی فوجیوں کو خراج عقیدت پیش کیا۔ توقع ہے کہ وہ اپنے دورے کے دوران دیگر ہندوستانی معززین سے بھی ملاقات کریں گی۔
-----------------------
ش ح۔م ع۔ ع ن
U NO: 14442
(Visitor Counter : 165
عملے، عوامی شکایات اور پنشن کی وزارت
mمرکزی وزیر ڈاکٹر جتیندر سنگھ نے کووڈ-19 کے پھیلاؤ کو روکنے کے لئے عملہ و تربیت محکمہ کے ذریعہ کی گئی تدابیر کا جائزہ لیا
پینتالیس سال یا اس سے زیادہ عمر کے سبھی مرکزی حکومت کے ملازمن سے جلد از جلد ٹیکہ لگوانے کی اپیل کی
ڈاکٹر جتیندر سنگھ مختلف ریاستوں اور مرکز کے زیر انتظام علاقوں کی حکومتوں سے مرکزی حکومت کے ملازمین کے لئے جاری کی گئیں رہنما ہدایات / مشاورت  کو اپنانے کی اپیل کی
نئی دہلی، 7/اپریل2021 ۔ شمال مشرقی خطے کی ترقی ، وزیر اعظم کے دفتر، عملہ، عوامی شکایات، پنشن، جواہری توانائی اور خلا کے مرکزی وزیر ڈاکٹر جتیندر سنگھ نے خاص طور پر حالیہ دنوں میں کووڈ-19 کے انفیکشن میں آئی تیزی کے پیش نظر اس وبا کے پھیلاؤ کو روکنے کے لئے عملہ و تربیت کے محکمہ  کے ذریعہ کی گئی تدابیر کا آج جائزہ لیا۔
جائزہ میٹنگ میں مرکزی سکریٹری ڈی او پی ٹی، دیپک کھانڈیکر، انتظامی اصلاحات کے مرکزی سکریٹری اندیور پانڈے، مرکزی سکریٹری و اسٹیبلشمنٹ افسر کے سرینواسن، مرکزی سکریٹری آلوک رنجن، سکریٹری  سجاتا چترویدی، جوائنٹ سکریٹری پنشن ایس این ماتھر اور ڈی او پی ٹی، اے آر پی جی اور محکمہ پنشن سمیت عملہ کی وزارت کے مختلف محکموں کے دیگر سینئر افسران موجود تھے۔
قابل ذکر ہے کہ کووڈ-19 کے انفیکشن میں حالیہ دنوں میں آئی تیزی کے پیش نظر ڈی او پی ٹی نے ایک آفس میمورنڈم جاری کیا ہے، جس میں 45 سال سے زیادہ عمر کے سبھی مرکزی حکومت کے ملازمین کو مشورہ دیا گیا ہے کہ وہ ٹیکہ لگوائیں، تاکہ کووڈ-19 کے پھیلاؤ کو مؤثر طریقے سے روکا جاسکے۔ اس طرح کے سرکاری ملازمین کو ٹیکہ کاری کے بعد بھی کووڈ-19 سے متعلق مناسب برتاؤ پر عمل کرتے رہنے کی صلاح دی گئی ہے۔ جیسے کہ ہاتھوں کی مسلسل دھلائی/ سینیٹائزیشن، ماسک/ فیس کور پہننا، سماجی فاصلے کا خیال رکھنا وغیرہ۔
ڈاکٹر جتیندر سنگھ نے میٹنگ کے بارے میں جانکاری دیتے ہوئے کہا کہ وقتاً فوقتاً عملہ کی وزارت کووڈ-19 کے پھیلاؤ کو روکنے کے لئے ہدایت اور اس کی روک تھام سے متعلق رہنما ہدایات جاری کرتی رہی ہے۔ انھوں نے کہا کہ حکومت گہرائی سے صورت حال کی نگرانی کررہی ہے اور ٹیکہ کاری کو ترجیح دینے کے لئے اپنائی گئی حکمت عملی کی بنیاد پر 45 سال یا اس سے زیادہ عمر کے سبھی افراد ٹیکہ کاری مہم میں حصہ لے سکتے ہیں۔ انھوں نے کہا کہ سبھی سرکاری ملازمین کے لئے یہ ضروری ہے کہ وہ اس ٹیکہ کاری کی سہولت کا فائدہ اٹھائیں تاکہ ان کی اور ساتھ ہی ان کے رابطے میں آنے والے لوگوں کے تحفظ کو یقینی بنایا جاسکے۔
مرکزی وزیر نے مختلف ریاستوں اور مرکز کے زیر انتظام علاقوں کے حکومتوں سے بھی مرکزی حکومت کے ملازمین کے لئے جاری کی گئی رہنما ہدایات / صلاح کو اپنانے کی اپیل کی۔ انھوں نے کہا کہ صرف سرکاری افسران کے بھلے کے لئے ہی نہیں بلکہ کووڈ-19 کے سبب بیمار پڑنے والے سرکاری ملازمین کے سبب ہونے والے کام کاج کے دن سے متعلق نقصان کو کم کرنے کے لئے بھی یہ ضروری ہے۔
ڈاکٹر جتیندر سنگھ نے یاد دلایا کہ وبا کے گزشتہ ایک سال کے دوران ڈی او پی ٹی نے سرکاری دفاتر میں عمل کئے جانے کے لئے کچھ رہنما ہدایات تیار کی تھیں، جس کا مقصد نہ صرف کورونا انفیکشن کے پھیلاؤ کو روکنا تھا بلکہ بغیر کسی کے دفتر کے کام کاج کو مؤثر ڈھنگ سے چلانا بھی تھا۔ انھوں نے کہا کہ ڈی او پی ٹی کے ذریعہ تیار کیا گیا ورک فرام ہوم  پروٹوکول اتنا کامیاب رہا ہے کہ کئی بار کام کاج کی پروڈکٹیوٹی عام حالات سے بھی زیادہ رہی، کیونکہ سرکاری افسران اختتام ہفتہ یا چھٹیوں کے دن بھی آن لائن کام کررہے تھے۔
ڈاکٹر جتیندر سنگھ نے امید ظاہر کی کہ گزشتہ ایک سال کے تجربے سے کووڈ انفیکشن میں حالیہ دنوں میں آئی تیزی کو روکنے کے لئے مؤثر طریقے سے تدابیر کرنے اور انھیں نافذ کرنے میں مدد ملے گی۔
امور داخلہ کی وزارت
یوم آزادی، 2021 کے موقع پر جیل کے اہلکاروں کو اصلاحی خدمات کے تمغے دیے گئے
صدر جمہوریہ ہند نے یوم آزادی، 2021 کے موقع پر جیل کے اہلکاروں کو اصلاحی خدمات کے تمغے پیش کرنے کی بخوشی منظوری دی ہے۔
خصوصی خدمات کے لیے صدر جمہوریہ کے اصلاحی خدمات کے تمغوں کی فہرست دیکھنے کے لیے یہاں کلک کریں۔
https://static.pib.gov.in/WriteReadData/specificdocs/documents/2021/aug/doc202181461.pdf
وزیراعظم کا دفتر
وزیر اعظم جناب نریندر مودی اور آسٹریلیا کے وزیر اعظم عزت مآب اسکاٹ موریسن کے درمیان ٹیلی فون پر بات چیت ہوئی
نئی دہلی، 07 مئی 2021: وزیر اعظم جناب نریندر مودی نے آسٹریلیا کے وزیر اعظم عزت مآب اسکاٹ موریسن کے ساتھ آج ٹیلی فون پر بات چیت کی۔
وزیر اعظم مودی نے کووِڈ۔19 کی دوسری لہر کے خلاف بھارت کی نبرد آزمائی میں آسٹریلیائی حکومت اور عوام کی جانب سے تیز رفتار اور ہمدردانہ حمایت کے لئے ان کی ستائش کی۔
دونوں قائدین نے عالمی سطح پر کووِڈ سے نمٹنے کے لئے ٹیکے اور ادویہ کی سستی اور مساویانہ رسائی کو یقینی بنانے کی ضرورت پر اتفاق کیا۔ اس سلسلے میں وزیر اعظم نے ٹی آر آئی پی ایس کے تحت ایک عارضی رعایت کے لئے بھارت اور جنوبی افریقہ کے ذریعہ ڈبلیو ٹی او میں کی گئی ایک پہل پر آسٹریلیائی حمایت کی درخواست کی ہے۔
دونوں رہنماؤں نے 4 جون 2020 کو منعقدہ ورچووَل سربراہ ملاقات کے بعد بھارت۔ آسٹریلیا جامع کلیدی شراکت داری میں ہوئی پیش رفت پر توجہ مرکوز کی اور تعاون کو مزید مستحکم بنانے اور عوام سے عوام کے درمیان تعلق کو بڑھاوا دینے کے طریقہ کار پر تبادلہ خیالات کیے۔
دونوں قائدین نے علاقائی مسائل پر بھی بات چیت کی اور قواعد پر مبنی ایک بین الاقوامی نظام اور ایک آزاد، کھلے اور مبنی بر شمولیت ہند ۔ پیسفک خطے کے لئے ایک ساتھ کام کرنے کی اہمیت کا اعادہ کیا۔
کابینہ
مالدیپ کے جوڈیشیل افسران کی بھارت میں صلاحیت سازی اور تربیت کے مفاہمت نامے کو مرکزی کابینہ کی منظوری
نئی دلّی، 06 نومبر / وزیر اعظم جناب نریندر مودی کی سربراہی میں مرکزی کابینہ نے مالدیپ کے جوڈیشیل افسران کی بھارت میں صلاحیت سازی اور تربیت کے مفاہمت نامے کو اپنی منظوری دے دی ہے۔
فوائد:۔ مفاہمت نامے سے بھارت اور مالدیپ کے درمیان جوڈیشیل اور دیگر شعبوں میں تعاون کو فروغ ؑحاصل ہو گا اور تربیت اور صلاحیت سازی کے شعبے میں تکنالوجی اور نالج کے تبادلے ہو سکیں گے۔
۔۔۔۔۔۔
U.4973
(
وزیراعظم کا دفتر
وزیراعظم نے لداخ کی ، لکڑی کی نقاشی کے لئے ، جی آئی ٹیگ کی ستائش کی
وزیر اعظم جناب نریند ر مودی نے لداخ کی ، لکڑی کی اپنی نوعیت والی نقاشی کے لئے جی آئی ٹیگ کے بارے میں خوشی کا اظہار کیا۔
لداخ کے پارلیمنٹ ممبر جناب جمیانگ سیرنگ نامگیال کی طرف سے بھیجے گئے ایک ٹویٹ کا جواب دیتے ہوئے وزیر اعظم نے کہا :
‘‘اس سے لداخ کی ثقافتی روایات مزیدمقبول ہوں گی اور کاریگروں کو فائدہ ہوگا۔’’
نوجوانوں کے امور اور کھیل کود کی وزارت
ہماچل پردیش کے فاتحانہ آغاز میں، بھوانہ اور جسی کی جوڑی کی نمایاں خصوصیات
ہماچل پردیش کی گرلز ہینڈ بال ٹیم کی کپتان بھاونا شرما کی، بے لوث پلے میکر جسی کے ساتھ جوڑی، کھیلو انڈیا یوتھ گیمز میں جمعہ کو پول اے میچ میں بنگال کے خلاف ٹیم کی 43-12 سے جیت کی خاص بات تھی۔ یہ جیت ٹیم کے اس مقام پر پہچنے کے عزم کا بھی ایک بیان تھا۔
طاس ایڈیشن میں ہماچل پردیش کا اب تک واحد تمغہ لڑکوں کی کبڈی ٹیم کے حصے میں آیا ہے جس نے تاؤ دیوی لال اسپورٹس کمپلیکس کے ملٹی پرپز ہال 1 میں، فائنل مقابلے میں، گھریلو ٹیم اور ہجوم کو ششدر کر دیا۔ اب، چار بین الاقوامی میچوں پر فخر کرنے والی اور اچھی شروعات کے بعد اعتماد کے ساتھ، لڑکیوں کی ہینڈ بال ٹیم،اسی مقام پر سونے کے تمغے کی امید کر رہی ہے۔
بلاشبہ، اس سے مدد ملتی ہے کہ ساتھی بین الاقوامی کھلاڑی، سنجنا اور گول کیپر چیتنا شرما، بھاونا اور جسی اور چند دیگر کے کھلاڑیوں کےساتھ یہ سب بلاس پورکے مورسنگھی میں ہینڈ بال نرسری کی پیداوار ہیں۔ بھوانا نے کہا کہ ’’ہم تقریباً تین سالوں سے اکٹھے ہیں، اور اس سے ہمارے فائدے کے لیے کام ہوا ہے‘‘۔
بھوانا، ٹیم کی سب سے زیادہ اسکورر تھیں لیکن اس نے آگے بڑھنے کے مواقع پیدا کرنے میں، پلے میکر کے کردار کو سراہا۔ بھوانا نے کہا ’’جسی اسکور کرنے کی غرض سے میرے لیے گیند کا پاس دینے میں بے لوث ہے۔ اس کا ٹائمنگ کا احساس شاندار ہے، اور وہ بہت اچھا لگتا ہے۔ مجھے وہ تفہیم پسند ہے جو ہم میدان کے اندر اور باہر بانٹتے ہیں۔ یہ ہماری ٹیم کی مدد کرتا ہے‘‘۔
میدان میں موجود شائقین کوکھیل کے اس جادو میں سے کچھ اس وقت دیکھنے کو ملا جب جسی نے گیند کو آگے بڑھایا، حالانکہ بھوانا کے ساتھ اسکا آنکھ کا کوئی رابطہ نہیں تھا۔ جسی نے کہا’’میں فطری طور پر جانتا تھا کہ بھوانا گیند کو پکڑنے اور بغیر کسی ہنگامے کے اسکور کرنے کے لیے، میرے پاس ہی ہوں گی۔ مجھے لگتا ہے کہ یہ جادو کے وہ ایسے لمحات ہیں جو ہمیں وہ ٹیم بناتے ہیں جو ہم ہیں‘‘۔
جسی نے کہا ’’میں اچھا محسوس کرتا ہوں جب ٹیم کے کپتان کے ساتھ میرا تال میل، ٹیم کو اچھی جگہ پر پہنچا دیتا ہے۔ اسے دیکھ کر اس سے بڑی خوشی کی کوئی بات نہیں ہوتی ہے اور ہمارے دوسرے اسٹرائیکر ہمارے اسکور میں گول کرنے کے زیادہ سے زیادہ مواقع سے فائدہ اٹھاتے ہیں۔ میرے خیال میں ہم سب سمجھتے ہیں کہ یہ ایک ٹیم گیم ہے اور یہاں تک کہ اگرچہ میڈیا صرف اسکور کرنے والوں کا ذکر کرتا ہے، ہم میں سے ہر ایک اپنے کردار کو جانتا ہے، اور اسے پوری طرح ادا کرتا ہے‘‘۔
اس موقع پر ٹیم کے ساتھ واپسی کرتے ہوئے بھاونا نے کہا،’’ہماری ٹیم نیشنل جونیئر چیمپئن شپ میں رنر اپ رہی، لیکن وہ یہاں فائنل جیتنے کے لیے پرعزم اور تیار ہے۔ تاہم، میری ٹیم ضرورت سے زیادہ رسائی نہیں کر رہی ہے اور اسے قدم بہ قدم آگے بڑھائے گی۔ ہم راجستھان کے خلاف جمعہ کا میچ جیتنے کے منتظر ہیں‘‘۔